Ο Θοδωρής και η Ευτυχία είναι δύο εξαιρετικοί άνθρωποι και οικοδεσπότες. Η διαμονή μας για μια εβδομάδα στο σπίτι τους, έδωσε νόημα στην φημισμένη Κρητική φιλοξενία.
Η θέα της παραλίας του Πλακιά από τη βεράντα του σπιτιού τους, είναι η χαρακτηριστική εικόνα του μοναδικού Ελληνικού καλοκαιριού, με τις ιδιαίτερες πράσινες και μπλε αποχρώσεις του και τις αξέχαστες μυρωδιές Ρίγανης και Θυμαριού.
Το βράδυ που φτάσαμε ο Θοδωρής και η Ευτυχία μας περιμένανε με σπιτικά ζεστά τυροπιτάκια, ντομάτες και λάδι απ το χωράφι τους, φέτα από το χωριό τους (Σελλιά) και σπιτική γαλατόπιτα φτιαγμένη από ντόπιο γάλα.
Η εβδομάδα που εγώ και η σύζυγός μου μείναμε με το Θοδωρή και την Ευτυχία ήταν μια εβδομάδα "στο σπίτι στο χωριό, με τους συγγενείς μας" και η αίσθηση αυτή έμεινε και μετά την αναχώρησή μας.
Θοδωρή και Ευτυχία σας ευχαριστούμε από καρδιάς για τις μοναδικές στιγμές που μοιραστήκαμε όσο καιρό είμαστε μαζί.
Εύχομαι να ξανασυναντηθούμε σύντομα.
Με αγάπη
Θωμάς Σοφία.